На основу члана 10.Закона о буџетском систему („Сл.гласник РС“ бр.54/09, 73/10, 101/10, 101/11, 93/12, 62/13, 63/13-исправка, 108/13, 142/14, 68/15-др.закон, 103/15, 99/16, 113/17, 95/18, 31/19, 72/19, 149/20 и 118/21) и члана 37.став 1. Закона о јавном дугу („Сл.гласник РС“ бр.61/05, 107/09, 78/11, 68/15, 95/18, 91/19 и 149/20), Комисија за прикупљање понуда од банака за депоновање слободних новчаних средстава Консолидованог рачуна трезора општине Рача, образована Решењем председника општине Раче (Решење бр.021-313/2022-III-01 од 08.09.2022.год.), дана 08.09.2022. године, упућује:

**П О З И В Б А Н К А М А ЗА ДОСТАВЉАЊЕ ПОНУДА**

за депоновање слободних новчаних средстава Консолидованог рачуна трезора општине Рача на домаћем финансијском тржишту новца у 2022.години.

У складу са чланом 10.Закона о буџетском систему („Сл.гласник РС“ бр.54/09, 73/10, 101/10, 101/11, 93/12, 62/13, 63/13-исправка, 108/13, 142/14, 68/15-др.закон, 103/15, 99/2016, 113/2017, 95/2018, 31/2019, 72/2019, 149/20 и 118/21) локални трезори одговорни су за ефикасност и сигурност инвестирања новчаних средстава на консолидованом рачуну трезора локалних власти.

Министарство финансија Владе Републике Србије омогућило је јединицама локалне самоуправе да пласирају слободна новчана средства консолидованог рачуна трезора, код банака, ради њиховог укамаћења, по каматној стопи која није нижа од референтне каматне стопе Народне банке Србије.

Општина Рача заинтересована је да слободна новчана средства свог Консолидованог рачуна трезора, депонује на одређено време, од 12 месеца . Рок почиње да тече од дана потписивања Уговора.

С тим у вези, упућујемо јавни позив банкама, да доставе своју понуду о висини каматне стопе, за депоновање слободних новчаних средстава Консолидованог рачуна трезора општине Рача.

Заинтересоване банке своју понуду подносе на прописаном Обрасцу, који могу преузети на званичној интернет страници Општине Рача: www.raca.rs.

Понуда мора садржати :

-податке о понуђачу (назив банке, седиште, матични број и ПИБ, адресу, облик организовања банке и власништво, контакт податке);

-понуђене каматне стопе, изражене у процентима, на годишњем нивоу, према висини депозита (Образац понуде- www.raca.rs).

Понуђена каматна стопа банке, по овом позиву, за средства Консолидованог рачуна трезора општине Рача, не може бити нижа од референтне каматне стопе Народне банке Србије, сагласно члану 37.став 1.Закону о јавном дугу („Сл.гласник РС“ бр.61/05, 107/09, 78/11, 68/15, 95/18, 91/19 и 149/20).

Понуда се подноси у затвореној коверти, лично или путем поште, на адресу: Општина Рача, ул.Карађорђева бр.48, 34210 Рача, са назнаком: „Понуда-депоновање средстава Консолидованог рачуна трезора у 2022.години - не отварај “. Рок за достављање понуда је 10 дана, од дана објављивања јавног позива на интернет страници Општине Рача: www.raca.rs односно, до 19.09.2022. године до 12,00 часова.

Непотпуне и неблаговремене понуде неће бити разматране.

Отварање понуда обавиће се истог дана, након истека рока за достављање понуда, дана до 19.09.2022.године у 13,00 часова.

Критеријум за избор најповољније понуде је висина понуђене каматне стопе.

Са изабраним понуђачем, Општина Рача закључиће Уговор о депоновању средстава Консолидованог рачуна трезора за 2022.годину.

Особа за контакт: Јелена Стевановић, службеник за јавне набавке у Општинској управи општине Рача , e-пошта: jelena.stevanovic@raca.rs.

**ПРЕДСЕДНИК КОМИСИЈЕ**

**Стевановић Јелена**